九龍酒店

九龍酒店（英文：The Kowloon Hotel）係位於香港九龍半島嘅一間酒店，位於九龍尖沙咀彌敦道同埋漢口道交界，喺1985年落成，1986年2月16日開幕，原址係美輪大酒店（Hotel Merlin）同埋半島閣（Peninsula Court），酒店地庫直通港鐵尖沙咀站／尖東站L4出口。九龍酒店係海逸國際酒店集團嘅成員之一，位於尖沙咀海傍，部分房間嘅景觀可眺望部分維多利亞港。 九龍酒店共設有736間客房，包括分為標準同埋高級（低層），以及豪華同埋海景（高層）客房。酒店大堂設有咖啡廳，二樓設有中菜廳、西餐廳同埋酒吧。其中中菜廳部分可劃為舉辦宴會之用。 歷史 九龍酒店原為香港上海大酒店擁有，喺2004年12月24日以19.3億元出售予長江實業同埋和記黃埔各持60%嘅合資公司，並成為海逸國際酒店集團嘅成員酒店，並將原來嘅純文字標誌以海逸國際酒店集團嘅商標格式所取代。 參考資料 出面網頁 九龍酒店官方網址 Wayback Machine嘅版面存檔備份